**Μάθημα:** Αρχές Οικονομικής Θεωρίας

**Τάξη:** Γ Λυκείου- Οικονομίας και Πληροφορικής

**Καθηγήτρια:** Καλαφατούδη Θεοδώρα

**ΚΕΦΑΛΑΙΟ ΤΡΙΤΟ**

**ΦΥΛΛΟ ΑΞΙΟΛΟΓΗΣΗΣ**

**I.** Να χαρακτηρίσετε καθεμία από τις παρακάτω προτάσεις ως **σωστή (Σ)** ή **λανθασμένη (Λ):**

α. Όταν το οριακό προϊόν είναι μεγαλύτερο από το μέσο προϊόν, τότε το μέσο προϊόν αυξάνεται. Σ Λ

 β. Ο νόμος της φθίνουσας απόδοσης αρχίζει να εμφανίζεται, όταν το συνολικό προϊόν αρχίζει να μειώνεται. Σ Λ

γ. Το μέσο μεταβλητό κόστος αρχίζει να αυξάνεται, όταν το μέσο προϊόν αρχίζει να μειώνεται. Σ Λ

δ. Η καμπύλη του οριακού κόστους βρίσκεται πάνω από την καμπύλη του μέσου μεταβλητού κόστους όσο αυτό αυξάνεται. Σ Λ

**II.** Να επιλέξετε τη σωστή απάντηση βάζοντας σε κύκλο το αντίστοιχο γράμμα:

**1.** Το συνολικό προϊόν παίρνει τη μέγιστη τιμή του, όταν:

 α. Το μέσο προϊόν είναι μηδέν.

β. Το μέσο μεταβλητό κόστος έχει τιμή μικρότερη από το οριακό κόστος.

γ. Το οριακό κόστος έχει πτωτική πορεία.

δ. Το οριακό προϊόν είναι μηδέν.

**2.** Το μέσο προϊόν παίρνει τη μέγιστη τιμή του, όταν:

α. Το οριακό προϊόν είναι μηδέν.

β. Το συνολικό προϊόν παίρνει τη μέγιστη τιμή του.

γ. Το οριακό προϊόν είναι ίσο μ’ αυτό.

δ. Το μέσο μεταβλητό κόστος μειώνεται.

**3.** Η καμπύλη του οριακού κόστους, ανερχόμενη, τέμνει στο πιο χαμηλό

σημείο τις καμπύλες:

α. Του μεταβλητού και του σταθερού κόστους.

β. Του σταθερού και του συνολικού κόστους.

γ. Του μέσου σταθερού και του μεταβλητού κόστους.

δ. Του μέσου μεταβλητού και του μέσου συνολικού κόστους.

**4.** Όταν το μέγεθος του μέσου μεταβλητού κόστους αυξάνεται, τότε:

α. Το οριακό κόστος είναι μικρότερο από το μέσο μεταβλητό κόστος.

β. Το οριακό κόστος είναι μεγαλύτερο από το μέσο μεταβλητό κόστος.

γ. Το οριακό κόστος παίρνει τη μικρότερη τιμή του.

δ. Το μέσο συνολικό κόστος είναι μικρότερο από το οριακό κόστος.

**5.** Μια επιχείρηση, όταν παράγει 500 μονάδες προϊόντος, έχει μεταβλητό

κόστος ανά μονάδα προϊόντος 2.000 δρχ. Όταν αυξήσει την παραγωγή της

κατά 10 μονάδες προϊόντος, το μεταβλητό κόστος ανά μονάδα προϊόντος

γίνεται 1.900 δρχ. Το οριακό κόστος είναι:

α. 10

β. 200

γ. 310

δ. 190

**ΙΙΙ. Άσκηση**

Ο παρακάτω πίνακας αφορά μια επιχείρηση που λειτουργεί σε βραχυχρόνια περίοδο.

**Αριθμός εργατών L**  1 2 3 4 5 6

**Προϊόν Q** 60

**Μέσο προϊόν AP** 8 24 22

**Oριακό προϊόν MP** 14 24

α. Να συμπληρωθούν τα κενά του πίνακα.

β. Με την προσθήκη ποιου εργάτη αρχίζει να ισχύει ο νόμος της φθίνουσας

απόδοσης και γιατί;

γ. Το μεταβλητό κόστος της επιχείρησης αποτελείται από την αμοιβή της

εργασίας, που είναι σταθερή για κάθε εργάτη, και από δαπάνες για πρώτη ύλη.

Κάθε μονάδα παραγωγής απαιτεί πρώτη ύλη αξίας 1.000 δρχ. Το μέσο

συνολικό κόστος στο επίπεδο παραγωγής του πέμπτου εργάτη είναι 1.500

δρχ. και το οριακό κόστος 1.250 δρχ. Να βρεθεί το σταθερό κόστος της επιχείρησης.

**Βιβλιογραφία**

*Αρχές Οικονομικής Θεωρίας Μικροοικονομία- Μακροοικονομία*Γ΄ Γενικού Λυκείου 2ος Κύκλος Τ.Ε.Ε. Οικονομίας και Διοίκησης, Βιβλίο Καθηγητή, Υπουργείου Παιδιάς Δια Βιου Μάθησης και Θρησκευμάτων Ινστιτούτο Τεχνολογίας Υπολογιστών και Εκδόσεις « ΔΙΟΦΑΝΤΟΣ»

<http://ebooks.edu.gr/modules/document/file.php/DSGL-C117/%CE%94%CE%B9%CE%B4%CE%B1%CE%BA%CF%84%CE%B9%CE%BA%CF%8C%20%CE%A0%CE%B1%CE%BA%CE%AD%CF%84%CE%BF/%CE%92%CE%B9%CE%B2%CE%BB%CE%AF%CE%BF%20%CE%95%CE%BA%CF%80%CE%B1%CE%B9%CE%B4%CE%B5%CF%85%CF%84%CE%B9%CE%BA%CE%BF%CF%8D/22-0129-01_Arches-Oikonomikis-Theorias_C-Lyk_BK.pdf>